شه‌فه‌ق نيوز/ هه‌ردوگ سه‌رۆك توركى ره‌جه‌ب ته‌يب ئه‌ردوغان و دوناڵد ترامپ سه‌رۆك ئه‌مريكى له‌ په‌يوه‌ندييگ ته‌له‌فۆنى جه‌خت له‌بان مكوڕى وڵاته‌يليان كرد له‌ وه‌رده‌وامى جه‌نگ وه‌يه‌كه‌و دژ گشت شيوه‌يل ترۆر.
له‌ن به‌ياننامه‌ى سه‌رۆكايه‌تى كۆمار توركى ك(شه‌فه‌ق نيوز)ئاگادارى بوى، ئه‌وه‌ ده‌ركه‌فت ك هه‌ردوگ سه‌رۆك له‌و په‌يوه‌ندى ته‌له‌فۆنيه‌ جه‌خت له‌وه‌ كردنه‌ ك هه‌ردوگ وڵاته‌يل يه‌كگرتگ  و توركيا دو وڵات دووس و هاوپه‌يمان يه‌كتريين و هاوپه‌يمانێتى هه‌ميشه‌يى ها ناونيان.
جى باسه‌، وه‌گووره‌ى به‌ياننامه‌گه‌ يه‌يش ده‌ركه‌فت ك ترامپ پشتگيرى وڵاته‌گه‌ى ئه‌را توركيا نيشانداگه‌ وه‌ ئه‌وه‌گ شه‌ريكيگ ستراتيجى و هاوپه‌يمانه‌ له‌ ناتۆ و خوه‌شاڵى خوه‌يشى ده‌رخستگه‌ وه‌ به‌شدارى ئه‌نقه‌ر له‌ هه‌ڵمه‌ت دژ ريكخرياگ ترۆريستى داعش.
